Diari Oficial de la Generalitat Valenciana


Sumari del DOGV 9349, del 27-05-2022 (2022/4739)

RESOLUCIÓ de 23 de maig de 2022, de la presidència del Consorci Hospital General Universitari de València (CHGUV), per la qual es disposa el nomenament d'empleat públic, de naturalesa jurídic laboral, en execució de la Sentència 783/2021, de 3 de novembre, Sala Contenciosa Administrativa, Secció Segona, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4739


Data del document
:   23-05-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ de 23 de maig de 2022, de la presidència del Consorci Hospital General Universitari de València (CHGUV), per la qual es disposa el nomenament d'empleat públic, de naturalesa jurídic laboral, en execució de la Sentència 783/2021, de 3 de novembre, Sala Contenciosa Administrativa, Secció Segona, del Tribunal Superior de Justícia de la Comunitat Valenciana. [2022/4739]  
  
Mitjançant una resolució de la Presidència del CHGUV de 22 de febrer de 2022, s'ordenen determinades actuacions en execució de la Sentència núm. 783/2021, de 3 de novembre, de la Sala Contenciosa Administrativa, Secció Segona, del Tribunal Superior de Justícia de la Comunitat Valenciana (DOGV 9296, 11.03.2022), en relació amb el procés selectiu CO/21/17, metge o metgessa d'Hospitalització Domiciliària, inclòs en l'oferta d'ocupació pública 2017 del CHGUV.  
  
El procés selectiu es va resoldre mitjançant una resolució de 2 de desembre de 2019, de la Presidència del Consorci Hospital General Universitari de València, publicada en el Diari Oficial de la Generalitat Valenciana núm. 8698, de 16 de desembre de 2019.  
L'apartat primer d'aquesta resolució estableix:  
  
«Retrotraure el procediment a la fase d'oposició perquè es procedisca a la valoració dels mèrits dins del cicle subsegüent del concurs, amb el consegüent deure de puntuar-li a l'aspirant Jesús Martínez Salvador els mèrits corresponents a la fase de concurs que, una vegada puntuats han de determinar la puntuació final de les proves selectives convocades, amb vista a establir si ha obtingut d'acord amb l'esmentada puntuació cap de les places objecte de cobertura a través del procés selectiu convocat.  
Tot això en el marc de les bases generals i específiques que regien el procés selectiu.»  
La comissió de selecció designada a l'efecte d'execució de la referida sentència, després d'acomplir el que s'estableix en aquest apartat, acorda en data 13 de maig del present any que Jesús Martínez Salvador aconsegueix una puntuació total de 60,75 punts (35,34 punts en la fase d'oposició i 25,41 punts en la fase de concurs) i obté una de les quatre places objecte de cobertura, tenint en compte que la seua puntuació final supera la de l'última aspirant, Nuria Gago Arsenal, donant trasllat d'aquest acord i de la corresponent proposta a la Direcció d'RH del CHGUV, òrgan de gestió del procés selectiu.  
  
Comprovada la documentació presentada dins del termini i en la forma escaient per l'interessat respecte als requisits exigibles enumerats en la base 9.1 de les generals, reguladores dels processos selectius d'accés o ingrés al CHGUV (DOGV 7018, 04.06.2013), així com el compliment del que s'estableix en la base 9.2 de les esmentades bases generals.  
  
Atesos els pronunciaments continguts en la part dispositiva de la referida Sentència 783/2021, de 3 de novembre, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia, i en virtut de l'Acord de 12.12.2003 del Consell de Govern sobre delegació de competències, aquesta presidència del CHGUV resol:  
  
Primer  
En execució de Sentència núm. 783/2021, de 3 de novembre, de la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, és procedent modificar la resolució de 2 de desembre de 2019, de la Presidència del Consorci Hospital General Universitari de València, per la qual es resol la convocatòria de places de metge o metgessa d'Hospitalització Domiciliària, CO/21/17, corresponents a l'oferta d'ocupació pública de 2017 (DOGV 8698, 16.12.2019) i nomenar empleat públic del CHGUV subjecte a règim jurídic laboral, amb caràcter fix, en la categoria de metge d'hospitalització domiciliària a Jesús Martínez Salvador, amb DNI \*\*\*5667\*\*.  
  
A aquest efecte l'interessat haurà de personar-se en la Direcció de Recursos Humans del CHGUV (Av. Tres Creus, núm. 2, 46921 València), per a formalitzar la presa de possessió i subscriure el contracte de treball corresponent, amb efectes de l'1 de juny de 2022.  
La incompareixença, excepte concurrència de causa justificada apreciada per l'òrgan de gestió, suposarà el decaïment en el dret al nomenament.  
  
Segon  
La plaça objecte de la convocatòria té la consideració de plaça del CHGUV/Departament de Salut València-Hospital General, d'acord amb el que es preveu en la base 14a de les generals que regeixen el procés selectiu i el Conveni col·lectiu del CHGUV.  
  
Tercer  
Conforme amb el que s'estableix en l'apartat 9 de la base específica 14a de les quals regeixen la convocatòria, el perfeccionament del contracte de treball i l'adquisició de la condició de personal laboral fix de Jesús Martínez Salvador precisa la superació satisfactòria d'un període de prova de sis mesos, de conformitat amb la normativa laboral d'aplicació.  
  
Quart  
La formalització per part de Jesús Martínez Salvador de la presa de possessió i contracte de treball assenyalats en l'apartat primer de la present resolució comportarà simultàniament el cessament de Nuria Gago Arsenal en el contracte de treball de metgessa d'Hospitalització Domiciliària que amb data 17 de desembre de 2019 va subscriure amb el CHGUV i la inclusió en la borsa d'ocupació temporal del CHGUV d'aquesta categoria.  
  
Cinqué  
Per la Direcció de Recursos Humans del CHGUV es formalitzaran els documents pertinents, i es realitzaran els actes administratius que procedisquen per a l'eficàcia material d'aquesta resolució.  
  
Contra la present resolució, que esgota la via administrativa, pot interposar-se potestativament recurs de reposició davant d'aquest mateix òrgan, en el termini d'un mes comptat des de l'endemà de la publicació o, directament, recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de maig de 2022.- El president del CHGUV i conseller de Sanitat Universal i Salut Pública: Miguel Míngez Pérez.